“หุ้นเอเชีย” เปิดบวก จับตาผู้ว่า “แบงก์ชาติญี่ปุ่น” แถลงสภา
“ตลาดหุ้นเอเชีย” เปิดบวกส่วนใหญ่ หลังนายคาซูโอะ อุเอดะ ผู้ถูกเสนอชื่อเข้ารับตำแหน่งผู้ว่าการธนาคารกลางญี่ปุ่นแถลงต่อสภา ขณะที่นักลงทุนประเมินเงินเฟ้อพื้นฐานของญี่ปุ่น ซึ่งปรับขึ้น 4.2% ในเดือนม.ค.
“ตลาดหุ้นเอเชีย” เปิดบวกส่วนใหญ่ หลังนายคาซูโอะ อุเอดะ ผู้ถูกเสนอชื่อเข้ารับตำแหน่งผู้ว่าการธนาคารกลางญี่ปุ่นแถลงต่อสภา ขณะที่นักลงทุนประเมินเงินเฟ้อพื้นฐานของญี่ปุ่น ซึ่งปรับขึ้น 4.2% ในเดือนม.ค.
24 ก.พ. 2566

ผู้สื่อข่าวรายงานว่า ตลาดหุ้นเอเชียเปิดบวกส่วนใหญ่ในวันนี้ ขณะที่ นายคาซูโอะ อุเอดะ ผู้ถูกเสนอชื่อเข้ารับตำแหน่งผู้ว่าการธนาคารกลางญี่ปุ่น (BOJ) แถลงต่อสภา โดยสำนักข่าวรอยเตอร์รายงานว่า นายอุเอดะแสดงการสนับสนุนนโยบายการเงินในปัจจุบัน โดยระบุว่า กลยุทธ์ในปัจจุบันนั้น “มีความเหมาะสม” แม้จะมีผลข้างเคียงมากมายก็ตาม
ทั้งนี้ ดัชนีนิกเกอิเปิดตลาดที่ระดับ 27,144.72 จุด เพิ่มขึ้น 40.40 จุด หรือ +0.15%, ดัชนีฮั่งเส็งเปิดภาคเช้าที่ระดับ 20,223.67 จุด ลดลง 127.68 จุด หรือ -0.63% และดัชนีเซี่ยงไฮ้คอมโพสิตเปิดภาคเช้าที่ระดับ 3,287.26 จุด ลดลง 0.22 จุด หรือ -0.01%
ขณะที่นักลงทุนประเมินเงินเฟ้อพื้นฐานของญี่ปุ่น ซึ่งปรับขึ้น 4.2% ในเดือนม.ค.
ส่วน OCBC เป็น 1 ใน 3 ธนาคารรายใหญ่ของสิงคโปร์ที่รายงานกำไรสูงเป็นประวัติการณ์สำหรับปี 2565 ร่วมกับธนาคาร DBS และ UOB ซึ่งนักวิเคราะห์คาดการณ์ว่า ตัวเลขผลผลิตภาคอุตสาหกรรมเดือนม.ค.ของสิงคโปร์จะปรับตัวขึ้น 2.9% เมื่อเทียบกับปีก่อนหน้า
โดยตลาดหุ้นสหรัฐปิดบวกในวันพฤหัสบดี (23 ก.พ.66) ท่ามกลางการซื้อขายที่ผันผวน เนื่องจากนักลงทุนยังคงวิตกกังวลเกี่ยวกับทิศทางการปรับขึ้นดอกเบี้ยของธนาคารกลางสหรัฐ (เฟด)